פרופ' מיכל אורון קושניר

נולדה ב22.10.39 (ט' חשון תש) לשמעון קושניר ולאה קומורוב. גדלה בשכונת בורוכוב(גבעתיים). בשנת תשי"ג (1953) סיימה את בית הספר העממי ע"ש בורוכוב . בשנים 1953- 1957 למדה בבית הספר 'תיכון חדש' בתל אביב וסיימה לימודיה בשנת תשי"ז.

בשנים 1955 – 1956 לימדה עברית במעברת רמת השרון מטעם בית הספר תיכון חדש ושורת המתנדבים.

בחודשי הקיץ 1956- 1957 הדריכה ולימדה במושבי חבל לכיש(נוגה ,שחר) בהתנדבות.

שרתה בצה"ל במסגרת חיל החימוש והנח"ל.

בשנת 1958 נישאה ליאיר ויגמייסטר.

בשנים 1958 -1967 היתה חברת קיבוץ עינת . לימדה בבית הספר העממי וכיתות ההמשך בקיבוץ עינת עד שנת 1967. בסוף קיץ 1967 –עברה עם משפחתה לקיבוץ מעוז חיים.

בשנים 1967 – 1970היתה מחנכת כיתה ולימדה בבית הספר המשותף בנוה איתן, ספרות ומקרא,כמו גם באוניברסיטת תל אביב בחוג לספרות עברית.

בקיץ 1970 –עברה עם משפחתה לגבעתיים.

בשנים 1970 -1974 לימדה (ספרות ומקרא) בבית הספר התיכון על שם שמעון בן צבי. בגבעתיים.

בשנים אלו אף לימדה באוניברסיטת תל אביב בחוג לספרות עברית, (ספרות הקבלה ושירת ימי הביניים) באוניברסיטת חיפה בחוג לספרות עברית ובחוג למחשבת ישראל (שירת ימי הביניים וספרות הקבלה) ובמכללת תל-חי (שירת ימי הביניים וספרות הקבלה) .בשנת 1974 עברה עם משפחתה לרחובות.

בשנת 1979 עברה עם משפחתה לגבעתיים.

א. השכלה

1961– 1963 סמינר לוינסקי קורס דו שנתי למורים לכיתות העליונות במקצועות ההומניסטיים

1965- 1968 אוניברסיטת תל-אביב מקרא, ספרות עברית ב"א במקרא וספרות עברית+תעודת הוראה

1968-1972 אוניברסיטת תל-אביב ספרות עברית מלמ"ר בהצטיינות.

1973-1980 האוניברסיטה העברית ירושלים מחשבת ישראל תואר שלישי- ד"ר

נושא עבודת המסטר:

רבי טודרוס אבולעפיה – כתביו ומקורותיו.

מדריך: פרופ' אפרים גוטליב ז"ל

נושא עבודת הדוקטורט:ספר הפליאה וספר הקנה, יסודות הקבלה שבהם, ביקורתם הדתית-חברתית ודרך עיצובם הספרותית.

מדריכה: פרופ' רבקה שץ אופנהיימר ז"ל

ב. עבודה במוסדות אקדמיים

30.9.74-1.4.72 אוניברסיטת תל-אביב ספרות עברית אסיסטנטית.

30.9.75-1.10.74 סמינר הקיבוצים ספרות עברית מרצה (בהסכם אקרדיטציה עם אונ' תל אביב)

1.10.82-1.10.74 אוניברסיטת תל-אביב ספרות עברית מדריך.

1.12.86-1.10.82 אוניברסיטת תל-אביב ספרות עברית מרצה.

30.9.75-1.10.74 אוניברסיטת חיפה ספרות עברית +מחשבת ישראל אסיסטנטית.

31.8.77-1.9.75 סמינר הקיבוצים ספרות עברית מרצה (בהסכם אקרדיטציה עם אונ' תל-אביב) .

1.2.84-1.10.83 טכניון המחלקה ללימודים כלליים מרצה.

26.6.84-26.4.84 מכללת שז"ר מרצה אורחת בואנוס-איירס.

1.12.86 אוניברסיטת תל-אביב ספרות עברית מרצה בכירה+ קביעות.

1991-1990 סמינר הקיבוצים ספרות עברית (בהסכם אקרדיטציה) מרצה בכירה.

1996-1993 אוניברסיטת תל-אביב ביה"ס לעבודה סוציאלית (ריכוז קורס

העשרה עם פרופ' חנה נוה).

1994 ממלאת מקום ראש החוג לספרות עברית

1995 - 1997 מכללת מנשה ספרות עברית (בהסכם אקרדיטציה) מרצה בכירה

1.6.96 אוניברסיטת תל-אביב ספרות עברית פרופסור חבר.

2004 – 2005 ראש החוג לספרות עברית.

2005 – 2007 סגן ראש החוג לספרות,ראש התכנית לכתיבה יוצרת, ראש המגמה לספרות עברית.

1.12.06 אוניברסיטת תל-אביב ספרות פרופסור מן המניין

הדרכת תלמידים מתקדמים

תלמידי מלמ"ר

1. מרים שקד:' בירורים בקבלתו של רבי משה מבורגוש' תשמ"ז.

2. זיוה נוי: 'אליעזר שנקל ומפעלו הספרותי לשימור היהדות בגליציה' 2002.

3. עליזה לנואל: 'הבתולה מלודמיר /יוחנן טברסקי בין הסטוריה לספרות' 2003.

4. אורלי כהן: 'גלגולם של מוטיבים עממיים ומוטיבים קבליים לרומן 'עיר קסומה' –טרילוגיה מאת הסופר יהושע בר יוסף' 2005.

5. גלית ירושלמי:' 'אני לעולם לא אחכם ואהב אהב לעולם' זוגיות אמהות וזקנה בשיריה של אנדה עמיר פינקרפלד' 2005.

6. עירית נחמני: 'דוד כהן כמספר ניאו חסידי' 2006

7. נטלי וינשטין: סיפורי סנדבר-נוסח יהודי על פי כתב יד ואטיקן 100. מהדורה ביקורתית מוערת .2006.

תלמידי מחקר

1.שרה מענית:'חוליה נאלמה –הרומן הנשי הישראלי בשנים הראשונות למדינה שלב ב' 2008העבודה הוגשה לשיפוט באפריל 2013.

2. עירית נחמני: ר' אהרן רוקח מבלז (1880- 1957):בין הגיוגרפיה לביוגרפיה שלב ב' 2009

פעילות מחקרית בין השנים 1996 - 2012

בין השנים 1996 -2002 השלמתי את מחקרי אודות ה'בעל שם מלונדון' שיצא לאור במוסד ביאליק בשנת 2002. ועומד לצאת לאור , בתרגום לאנגלית בלונדון בהוצאת ליטמן.

במהלך השנים מאז צאתו לאור של מחקרי על הבעל שם מלונדון, עסקתי בשני מחקרים נוספים הקשורים לכתבי יד: המחקר האחד עסק ב'ספר השם' , חיבור קבלי מן המאה ה-י"ד שחלקו ראה אור בדפוס במאה ה-17 בהוצאה משובשת. מחקרי בדק את כל כתבי היד של חיבור זה, השווה בין הנוסחים , והכין מהדורה מפורשת ומוערת של חיבור זה הכוללת מבוא. מחקר זה יצא לאור בהוצאת 'כרוב' המתמחה בהוצאה מדעית לאור של חיבורים קבליים בשנת 2010.

ספרי, 'צוהר לסיפורי הזוהר',יצא לאור בשנה זו (2013) בהוצאת כרוב לוס אנג'לס.

הספר הוא אוסף של מאמרים(שחלקם התפרסמו בעבר), העוסקים באמנות הסיפור והדרוש במבחר מסיפורי הזוהר.

בד בבד עסקתי אף בכתב יד נעלם הכולל את 'המדרש הנעלם' וחלקי זוהר , כתב יד שגיליתי בספריה של אחד הקולג'ים באוכספורד ,(מרטון קולג') אשר לא נודע עד אז לחוקרי הקבלה וספר הזוהר. חשיבותו של גילוי זה רבה , והיא תורמת ותתרום לחקר ספרות הזוהר.

על כתב יד זה הרצאתי בשנת תשס"ט בעיר פראטו שבאיטליה בכנס חוקרים שעסק בספר הזוהר כנס שנערך בחסות אוניברסיטת מונאש המרכז האוסטרלי לציביליזציה יהודית.

את הרצאתי עיבדתי למאמר, (מדרש הנעלם-מוקדם ומאוחר) שהתפרסם בכרך מיוחד של כתב העת 'קבלה', כתב עת לחקר כתבי המיסטיקה היהודית(כרך עשרים ושנים בעריכת דניאל אברמס) שיצא לאור בשנת תשע"א והוקדש למחקרים שהוצגו בכנס זה.

אני ממשיכה ומכינה עתה מהדורה מיחדת של כתב יד מרטון העומד לצאת לאור.

עם פרישתי לגימלאות, המשכתי את מחקרי, העוסקים בחקר היסודות הפואטיים המצויים בסיפורי ספר הזוהר.

דרך הבדיקות הטכסטואליות של חלקים שונים בזוהר הצלחתי להוסיף נדבך להנחה (אותה העלה בזמנו פרופ' יהודה ליבס) כי הזוהר נתחבר על ידי כמה מחברים, השונים בדרך כתיבתם כמו גם במגמותיהם. מאמרי על שלושה פירושים למעשה בראשית (וראו ברשימת הפרסומים ובספר 'צוהר לסיפורי הזוהר' ) הראה בעליל כי לא יתכן שמחבר אחד חיבר את שלושת הפירושים הללו הנמצאים בסמיכות זה לזה בספר הזוהר.

מחקר נוסף בכיוון זה הוא מחקרי על סיפורי הינוקא בספר הזוהר שיצא לאור בכרך 'תעודה' היוצא לאור מטעם בית הספר למדעי היהדות , על שם חיים רוזנברג. (ראו מחקר זה ברשימת הפרסומים ובספר 'צוהר לסיפורי הזוהר')

קו אחר בעבודתי המדעית מתקשר למסגרת עבודתי בחוג לספרות עברית ובחוג לספרות. במסגרת זו, עסקתי והנני ממשיכה לעסוק במגעים המתקיימים בין המיסטיקה היהודית והספרות העברית החדשה. בכיוון זה בדקתי בשנים האחרונות, כמה מסיפורי ש"י עגנון וגיליתי את מקורותיהם הסמויים בסיפורת החסידית.

מאמרי אודות הסיפור הקדום על ר' יוסף דילה ריינה וגלגוליו בספרות העברית החדשה שיצא לאור בספר היובל לפרופ' חוה טורנייאנסקי: 'חוט של חן' בהוצאת מרכז שז"ר , ירושלים תשע"ג, מדגים אף הוא, קו זה שבעבודתי המדעית.

עתה עומד לצאת לאור , קובץ מאמרים העוסקים במגעים המתקיימים בין המיסטיקה היהודית והספרות העברית. ('בין מיסטיקה וספרות' – שם זמני).

לצד עבודתי המחקרית ,נבחרתי בשנת 2004 לעמוד בראש החוג לספרות עברית.

בד בבד הייתי פעילה בועדת ההיגוי שקמה , ביוזמת נשיא האוניברסיטה, כדי לבצע את איחוד שני החוגים החוג לספרות עברית והחוג לתורת הספרות הכללית. עם איחוד

החוגים בשנת תשס"ו שמשתי בתפקיד סגן ראש החוג לספרות, וראש המגמה לספרות עברית,.

יחד עם פרופ' מנחם פרי ראש החוג לתורת הספרות הכללית, ועם ד"ר סמדר שיפמן, הקמתי את התכנית לכתיבה יוצרת על שם פולה ונח מוזס ז"ל, שהחלה לפעול בשנת תשס"ה ועמדתי בראשה.

בספטמבר 2009 פרשתי לגמלאות.ואני משמשת כפרופ' אמריטה באוניברסיטת תל אביב.

משנת 2010 חברה בועדה לתלמידי מחקר של הפקולטה לאמנויות.